Keskipelaaja Markus Kaurton jalkavamman kuntoutus onnistui täydellisesti – oli MM-debyytissään huippuiskussa: ”Mentiin aikamoinen harppaus eteenpäin” - Urheilu | HS.fi
Suomi kaatoi MM-kisoissa Kuuban ja otti ensimmäisen askeleen kohti tavoitetta.
Keskipelaaja Markus Kaurton jalkavamman kuntoutus onnistui täydellisesti – oli MM-debyytissään huippuiskussa:
Keskitorjuja Markus Kaurto tuuletti viimeistelemäänsä pistettä 11 kertaa ja oli yksi Suomen joukkueen sytyttäjistä. (KUVA: Vesa Koivunen)
Suomi-Kuuba 3-1
Suomen miesten lentopallomaajoukkue otti reippaan askeleen kohti MM-kisojen ensimmäistä tavoitettaan, joka on päästä alkulohkosta jatkoon.
Suomi nappasi Bulgarian Varnassa täydet kolme pistettä päihittämällä Kuuban, toisen kisojen päävastustajistaan, 3–1 (25–19, 25–19, 20–25, 25–16).
Suomalaiset tiesivät, että Kuuba on fyysisesti vahva mutta ailahteleva ja arvaamaton vastustaja.
”Syöttö- ja vastaanottopelimme oli hienoa, samoin hyökkäys. Energia, peli-ilme, yleisön tuki ja pelikonseptissa pysyminen olivat erittäin hienoja”, päävalmentaja Tuomas Sammelvuo https://www.hs.fi/henkilo/Tuomas+Sammelvuo+kiitteli.
Ottelu ratkesi neljännessä erässä siihen, kun Suomi mätti seitsemän pistettä peräkkäin kapteeni Eemi Tervaportin https://www.hs.fi/henkilo/Eemi+Tervaportin+syöttäessä.
Yksi Suomen taistelun ilmentymistä oli keskipelaaja Markus Kaurtohttps://www.hs.fi/henkilo/Markus+Kaurto, joka loisti uransa ensimmäisessä MM-ottelussa jalkavammasta toipumisen jälkeen.
Kaurto teki 12 pistettä, joista viisi torjunnalla, kuusi hyökkäyksistä ja yhden syöttämällä.
Sammelvuon mukaan Kaurton toipuminen oli aikataulutettu juuri tähän toiseen MM-otteluun. Päätös pelaamisesta tehtiin vain vähän ennen ottelun alkua.
”Oli toinen asia, miten kunto ajoittuu, kun kuntoutus rajoitti treenaamista. Ei ollut kokonaisuutena uran paras peli, mutta jos hyökkäys jätetään pois, oli varmasti yksi parhaista”, sanoi 25-vuotias Kaurto, joka viimeksi oli tositoimissa kesäkuussa Kultaisessa Euroopan liigassa.
Lauantai-iltana seuraavassa MM-ottelussa vastaan tulee hallitseva maailmanmestari Puola. Siihen otteluun Suomen pelaajat keräsivät itseluottamusta.
”Totta kai tämän pelin voittaminen antaa itseluottamusta ja vapauttaa entisestään ilmapiiriä. Edellinen peli antoi osviittaa, että peli ja henki parantuvat. Nyt mentiin aikamoinen harppaus eteenpäin”, Kaurto sanoi.
Ensimmäisessä erässä Kuuba johti jo 7–2 ja 9–5, kunnes Suomi tuli vähitellen tasoihin (10–10) ja meni ensimmäisen kerran johtoon tilanteessa 15–14.
Toista erää Kuuba ei johtanut missään vaiheessa, mutta nousi pari kertaa tasoihin. Kolmatta erää vei puolestaan Kuuba.
Suomi aloitti ottelun hieman eri seitsikolla kuin MM-avauksen Bulgariaa (0–3) vastaan.
Passarina oli Tervaportti, keskipelaajina Sauli Sinkkonen https://www.hs.fi/henkilo/Sauli+Sinkkonen+ja Kaurto, hakkurina Urpo Sivulahttps://www.hs.fi/henkilo/Urpo+Sivula, yleispelaajina Elviss Krastins https://www.hs.fi/henkilo/Elviss+Krastins+ja Sakari Mäkinen https://www.hs.fi/henkilo/Sakari+Mäkinen+sekä liberona tuttuun tapaan Lauri Kerminen.https://www.hs.fi/henkilo/Lauri+Kerminen.
Katsomossa Suomella oli täydellinen ylivoima. Toiseen MM-otteluun oli saapunut huomattavasti lisää suomalaisia, ja nyt sinivalkoasuisia kannattajia oli katsomossa arviolta pari tuhatta.
Kuuba on MM-kisoissa nuorella joukkueella, josta Suomellakaan ei ollut etukäteen tarkkaa tietoa. Joukkueen vanhin pelaaja on 25-vuotias.
Suomi ja Kuuba kohtasivat edellisen kerran heinäkuussa 2016 Tampereella Maailmanliigan pelissä. Sen Suomi voitti 3–1.
Tuolloin Kuuban lentopallo joutui jättiläismäisen skandaalin keskelle, kun useita sen Rion olympialaisiin valmistautuneen joukkueen pelaajia syyllistyi Tampereella raiskaukseen ja joutui Suomessa vankilaan.
Katsomossa Suomella oli täydellinen ylivoima. Lähes koko yleisö muodostui noin parista tuhannesta sinivalkoisiin sonnustautuneesta suomalaisesta. (KUVA: Vesa Koivunen)